proxectonos/corpus_dominio_legal_administrativo_tmp huggingface dataset:
CORRECCIÓN de erros. RESOLUCIÓN do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Instituto Galego de Promoción Económica — III. Outras disposicións — 18/01/2016

Advertidos erros na referida resolución, publicada no DOG núm. 247, do 29 de decembro de 2015, procede facer as seguintes correccións:
– Na páxina 49446, no primeiro parágrafo do artigo 1, onde di: «Co obxectivo de incentivar a realización de accións de promoción exterior (…)», debe dicir: «1. Co obxectivo de incentivar a realización de accións de promoción exterior (…)».
– Na páxina 49446, no número 1 do artigo 1, onde di: «a) Actuacións de promoción:», debe dicir: «b) Actuacións de promoción:».
– Na páxina 49447, no número 2 do artigo 1, onde di: «2. Só se poderá presentar e aprobar unha solicitude por beneficiario, na que se poderán incluír varias actuacións das mencionadas na letra a) deste artigo. (…)», debe dicir: «2. Só se poderá presentar e aprobar unha solicitude por beneficiario, na cal se poderán incluír varias actuacións das mencionadas nas letras a) a c) deste artigo. (…)».
– Na páxina 49454, no terceiro parágrafo do artigo 6, onde di: «Para as actuacións incluídas nesta convocatoria a subvención máxima será de 72.000 € por solicitude e beneficiario (gasto subvencionable máximo de 96.000 €).», debe dicir: «2. Para as actuacións incluídas nesta convocatoria a subvención máxima será de 72.000 € por solicitude e beneficiario (gasto subvencionable máximo de 96.000 €).».
– Na páxina 49454, na letra c) do número 3 do artigo 6, onde di: «1º. Análise previo referido a todos os mercados obxecto da solicitude de axuda: análise, análise da competencia, proxección de vendas. (…)», debe dicir: «1º. Análise previa referida a todos os mercados obxecto da solicitude de axuda: análise de mercado, análise da competencia, proxección de vendas. (…)».
– Na páxina 49458, no terceiro parágrafo da letra j) do número 4 do artigo 8, onde di: «– Certificado de participación nos programas indicados no artigo 6.3.e).», debe dicir: «– Certificado de participación nos programas indicados no artigo 6.3.d).».
RESOLUCIÓN do 12 de xaneiro de 2016 pola que se fan públicos os anexos da Resolución do 23 de decembro de 2015 pola que se establecen as bases reguladoras e se anuncia a convocatoria anticipada de subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional, no marco do programa operativo Feder-Galicia 2014-2020.
Instituto Enerxético de Galicia — III. Outras disposicións — 18/01/2016

O 30 de decembro de 2015 publicouse no DOG a Resolución do 23 de decembro de 2015 pola que se establecen as bases reguladoras e se anuncia a convocatoria anticipada de subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2014-2020. Xunto coa citada resolución non se fixeron públicos os anexos, polo que cómpre agora proceder á súa publicación.
En consecuencia co anteriormente exposto e no exercicio das facultades que me confire o artigo 8 da Lei 3/1999, do 11 de marzo, de creación do Instituto Enerxético de Galicia (DOG núm. 61, do 30 de marzo).
Primeiro. Facer públicos os anexos da Resolución do 23 de decembro de 2015 pola que se establecen as bases reguladoras e se anuncia a convocatoria anticipada de subvencións para proxectos de equipamentos térmicos de biomasa, para o ano 2016, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2014-2020.
Segundo. Modificar a data para presentar as solicitudes que figura no artigo 8.2 das bases reguladoras. O prazo será dun (1) mes, contado desde o día seguinte ao da publicación desta resolución no
Diario Oficial de Galicia
.
Terceiro. Procédese a facer a seguinte corrección de erros no artigo 15.1.a) das bases reguladoras:
Onde di: «a) Prestacións segundo as características do equipo xerador (ata 35 puntos)», debe dicir: «a) Prestacións segundo as características do equipo xerador (ata 40 puntos)».
Disposición derradeira. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 12 de xaneiro de 2016
RESOLUCIÓN do 8 de xaneiro de 2016 pola que se fai pública a relación de postos de traballo do persoal funcionario de administración e servizos.
Universidade da Coruña — III. Outras disposicións — 18/01/2016

Unha vez aprobada a relación de postos de traballo do persoal funcionario de administración e servizos da Universidade da Coruña polo Consello de Goberno, con data do día 16 de decembro de 2015, e con informe favorable do Consello Social con data do 16 de decembro de 2015, para dar cumprimento ao previsto no artigo 74 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público, esta reitoría, no uso das atribucións que lle confire a normativa vixente, resolve facela pública e recollela no anexo a esta resolución.
A Coruña, 8 de xaneiro de 2016
CORRECCIÓN de erros. Resolución do 22 de decembro de 2015, da Secretaría Xeral da Igualdade, pola que se resolven as axudas e subvencións previstas na Resolución do 8 de outubro de 2015 pola que se establecen as bases reguladoras de axudas e subvencións a entidades locais para a promoción da igualdade, de forma individual e mediante o sistema de xestión compartida, cofinanciadas polo Fondo Social Europeo, e se procede á súa convocatoria no ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/01/2016

Advertidos erros na citada resolución, publicada no Diario Oficial de Galicia núm. 244, do 23 de decembro de 2015, cómpre facer as seguintes correccións:
– Na páxina 47945, na táboa en que se especifican as aplicacións orzamentarias, código de proxecto e importe das concesións, onde di: «Ejercicio 2015» e «Ejercicio 2016», debe dicir: «Exercicio 2015» e «Exercicio 2016».
– No anexo I, páxinas 47951, 47959 e 47960, advertíronse erros nos NIF dalgunhas entidades, debendo figurar no seu lugar os que se indican a continuación:
– No anexo I, páxinas 47951 e 47952, a táboa das solicitudes concedidas do Programa de prevención e tratamento integral da violencia de xénero publicouse en castelán, polo que debe ser substituída pola que se publica a seguir:
RESOLUCIÓN do 29 de decembro de 2015, da Dirección Xeral de Enerxía e Minas, pola que se modifica o anexo da Resolución do 30 de xullo de 2015 pola que se dá publicidade dos beneficiarios das axudas concedidas ao abeiro da Orde do 4 de marzo de 2015, pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B).
Consellería de Economía, Emprego e Industria — III. Outras disposicións — 12/01/2016

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 24 da Orde do 4 de marzo de 2015 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do programa operativo Feder Galicia 2007-2013, e se procede á súa convocatoria para o ano 2015 (IN519B), procedeuse, por medio da Resolución do 30 de xullo de 2015, da Dirección Xeral de Enerxía e Minas, á publicación do extracto das axudas outorgadas pola Consellería de Economía e Industria ao abeiro da dita orde (DOG núm. 50, do 10 de agosto).
De acordo co disposto no artigo 16 da Orde do 4 de marzo de 2015, algúns concellos renunciaron á axuda concedida dentro do prazo establecido no devandito artigo. En consecuencia, co crédito dispoñible, procedeuse á concesión das axudas aos concellos que estaban en listaxe de espera.
Procédese por medio desta resolución, á publicación dos beneficiarios definitivos das axudas outorgadas pola Consellería de Economía e Industria ao abeiro da Orde do 4 de marzo de 2015. No anexo a esta resolución recóllense os beneficiarios, o importe e a finalidade das axudas.
Santiago de Compostela, 29 de decembro de 2015
RESOLUCIÓN do 16 de decembro de 2015, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2015 (código de procedemento IN316A).
Consellería de Economía, Emprego e Industria — III. Outras disposicións — 04/01/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 20 da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2015 (código de procedemento IN316A), procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2015, o seguinte:
a) Norma reguladora da convocatoria: Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2015 (código de procedemento IN316A).
b) Aplicación orzamentaria: 08.03.734A.780.1 «Plan para a utilización da pedra natural na envolvente dos edificios».
c) Crédito orzamentario: ano 2015, 200.000,00 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas ou edificios de vivenda colectiva da súa titularidade, sitos na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e finalidade das axudas.
Santiago de Compostela, 16 de decembro de 2015
RESOLUCIÓN do 16 de decembro de 2015, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2015 (código de procedemento IN314A).
Consellería de Economía, Emprego e Industria — III. Outras disposicións — 04/01/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 78.8 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e no artigo 20 da Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2015 (código de procedemento IN314A), procédese por medio desta resolución á publicación do extracto das axudas outorgadas pola Consellería de Economía, Emprego e Industria ao abeiro da referida orde.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para 2015, o seguinte:
a) Norma reguladora da convocatoria: Orde do 6 de marzo de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con lousa, e se procede á súa convocatoria para o ano 2015 (código de procedemento IN314A).
b) Aplicación orzamentaria: 08.03.734A.780.0 «Plan renove de cubertas de lousa».
c) Crédito orzamentario: ano 2015, 450.000,00 euros.
d) Destinatarios: os particulares ou as comunidades de propietarios, sempre que a actuación subvencionable descrita no artigo 2 se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
e) Beneficiarios, importe e finalidade das axudas: no anexo á presente resolución recóllense os beneficiarios, importe e finalidade das axudas.
Santiago de Compostela, 16 de decembro de 2015
ORDE do 21 de xuño de 2016 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 29/06/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
DISPOÑO:
Renovar o mandato de Jorge Atán Castro como vogal no Consello de Administración da Autoridade Portuaria da Coruña en representación da Administración xeral do Estado.
Santiago de Compostela, 21 de xuño de 2016
ORDE do 13 de xuño de 2016 pola que se dispón o nomeamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 23/06/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos para a Mobilidade e o Consumo de UGT-Galicia,
O nomeamento de José Luis Figueroa Núñez como vogal no Consello de Administración da Autoridade Portuaria de Ferrol-San Cibrao, en representación das organizacións sindicais.
Santiago de Compostela, 13 de xuño de 2016
RECURSO de inconstitucionalidade número 5191-2016, contra os artigos 32, parágrafo segundo; 33 e 34 da Lei de Galicia 13/2015, do 24 de decembro, de medidas fiscais e administrativas.
Tribunal Constitucional — I. Disposicións xerais — 31/10/2016

O Pleno do Tribunal Constitucional, por providencia do 18 de outubro actual, acordou admitir a trámite o recurso de inconstitucionalidade número 5191-2016, promovido polo presidente do Goberno, contra os artigos 32, parágrafo segundo; 33 e 34 da Lei de Galicia 13/2015, do 24 de decembro, de medidas fiscais e administrativas, e faise constar que o presidente do Goberno invocou o artigo 161.2 da Constitución, o que produce a suspensión da vixencia e aplicación dos preceptos impugnados desde a data de interposición do recurso (30 de setembro de 2016), para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, 18 de outubro de 2016
DECRETO 136/2016, do 13 de outubro, polo que se dispón a substitución dun membro do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 26/10/2016

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á designación formalizada pola Federación Educación e Xestión de Galicia, por proposta do conselleiro de Cultura, Educación e Ordenación Universitaria, e logo da deliberación do Consello da Xunta de Galicia, na súa reunión do trece de outubro de dous mil dezaseis,
Artigo 1
Que cese Xosé Francisco Martínez Reboiras como membro do Consello Escolar de Galicia, en representación dos titulares de centros privados, proposto pola Federación Educación e Xestión de Galicia.
Artigo 2
Nomear membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos titulares de centros privados, proposto pola Federación Educación e Xestión, a José Ignacio Parajó Calvo.
Artigo 3
O mandato do novo membro será polo tempo que resta para completar o mandato da representatividade que desempeña.
Disposición derradeira
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, trece de outubro de dous mil dezaseis
RESOLUCIÓN do 30 de setembro de 2016 pola que se dá publicidade dos convenios de colaboración subscritos no segundo cuadrimestre do ano 2016.
Axencia Galega para a Xestión do Coñecemento en Saúde (ACIS) — III. Outras disposicións — 19/10/2016

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Dar publicidade da relación de convenios subscritos pola Axencia Galega para a Xestión do Coñecemento en Saúde nos meses de maio, xuño, xullo e agosto do ano 2016, que se incorpora como anexo a esta resolución.
Santiago de Compostela, 30 de setembro de 2016
ORDE do 14 de outubro de 2016 pola que se publica a concesión dos premios extraordinarios de bacharelato correspondentes ao curso 2015/16 convocados pola Orde do 11 de abril de 2016 (Diario Oficial de Galicia do 26 de abril).
Consellería de Cultura, Educación e Ordenación Universitaria — III. Outras disposicións — 24/10/2016

A Orde do 11 de abril de 2016 (DOG do 26 de abril) pola que se convocan os premios extraordinarios de bacharelato correspondentes ao curso 2015/16 establece no seu artigo 10.3 que o director xeral de Educación, Formación Profesional e Innovación Educativa elevará a proposta feita polo tribunal ao conselleiro de Cultura, Educación e Ordenación Universitaria, quen emitirá a correspondente orde de adxudicación para a súa publicación no Diario Oficial de Galicia.
Unha vez realizadas as probas, publicada a acta provisional coas cualificacións obtidas polos alumnos e alumnas, resoltas as reclamacións presentadas, e vistas a acta coa proposta do tribunal de adxudicación dos premios extraordinarios de bacharelato correspondentes ao curso 2015/16 e a correspondente proposta do director xeral de Educación, Formación Profesional e Innovación Educativa, sobre a concesión destes premios,
Primeiro. Conceder os premios extraordinarios de bacharelato, correspondentes ao curso 2015/16, ao alumnado que figura no anexo a esta orde.
Segundo. Esta orde poderá ser impugnada mediante recurso potestativo de reposición ante o conselleiro de Cultura, Educación e Ordenación Universitaria no prazo dun mes, contado desde o día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses desde a súa publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de outubro de 2016
ORDE do 10 de outubro de 2016 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 20/10/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento, por petición propia, de José Manuel Cores Tourís como vogal representante da Comunidade Autónoma de Galicia no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 10 de outubro de 2016
RESOLUCIÓN do 20 de setembro de 2016, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos no segundo cuadrimestre do ano 2016.
Consellería de Economía, Emprego e Industria — III. Outras disposicións — 24/10/2016

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía. Emprego e Industria nos meses de maio a agosto do ano 2016, que se incorpora como anexo a esta resolución.
Santiago de Compostela, 20 de setembro de 2016
RESOLUCIÓN do 15 de setembro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro, e se procede á convocatoria para o ano 2015 (Diario Oficial de Galicia número 142, do 29 de xullo).
Consellería de Economía, Emprego e Industria — III. Outras disposicións — 24/10/2016

Os artigos 8.3 e 11.7 da orde reguladora dispoñen que as resolucións de concesión serán obxecto de publicación segundo o establecido no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e na Lei 9/2007, do 13 de xuño, de subvencións de Galicia.
En consecuencia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.03.322A.443.0 e 11.03.322A.481.0, para a contratación de persoas traballadoras desempregadas para a realización de servizos de interese xeral e social en colaboración coas fundacións e entidades sen ánimo de lucro (procedemento TR352A), ao abeiro da Orde do 20 de xullo de 2015 pola que se establecen as bases que regulan as axudas e subvencións para o fomento do emprego a través dos programas de cooperación no ámbito de colaboración coas fundacións e entidades sen ánimo de lucro, e se procede á convocatoria para o ano 2015 (
Diario Oficial de Galicia
número 142, do 29 de xullo).
Santiago de Compostela, 15 de setembro de 2016
DECRETO 187/2016, do 29 de decembro, polo que se nomea directora xeral de Pesca, Acuicultura e Innovación Tecnolóxica a Mercedes Rodríguez Moreda.
Consellería do Mar — II. Autoridades e persoal — 30/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e no 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Mar, e logo de deliberación do Consello da Xunta de Galicia, na súa reunión do día vinte e nove de decembro de dous mil dezaseis,
Nomeo directora xeral de Pesca, Acuicultura e Innovación Tecnolóxica a Mercedes Rodríguez Moreda.
Santiago de Compostela, vinte e nove de decembro de dous mil dezaseis
RESOLUCIÓN do 20 de decembro de 2016 pola que se dá publicidade a unha encomenda de xestión á Axencia Galega de Infraestruturas das actuacións para acometer a execución das obras de construción do Centro de Saúde de Gondomar.
Servizo Galego de Saúde — III. Outras disposicións — 27/12/2016

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á resolución da Presidencia do organismo autónomo Servizo Galego de Saúde, do 20 de decembro de 2016, pola que se encomenda á Axencia Galega de Infraestruturas a xestión das actuacións para acometer a execución das obras de construción do novo Centro de Saúde de Gondomar.
– Actividade: a xestión das actuacións precisas para acometer a execución das obras de construción do novo Centro de Saúde de Gondomar, estando a contratación da dirección facultativa das obras en mans do Servizo Galego de Saúde.
– Natureza e alcance da xestión encomendada: a encarga ten natureza intrasubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da sinatura da encomenda ata xuño de 2018.
Santiago de Compostela, 20 de decembro de 2016
RESOLUCIÓN do 20 de decembro de 2016 pola que se adxudican as axudas ás aceleradoras privadas de apoio ao emprendemento innovador, no marco da Estratexia de especialización intelixente de Galicia 2014-2020, convocadas pola Resolución do 23 de setembro de 2016 (Diario Oficial de Galicia número 193, do 10 de outubro).
Axencia Galega de Innovación — III. Outras disposicións — 28/12/2016

Mediante a Resolución da Axencia Galega de Innovación, do 23 de setembro de 2016 (DOG nº 193, do 10 de outubro), convocáronse as subvencións do Programa de axudas ás aceleradoras privadas de apoio ao emprendemento innovador, no marco da Estratexia de especialización intelixente de Galicia 2014-2020.
No seu artigo 19 regúlase a resolución e notificación destas axudas unha vez que a Comisión de Valoración establecida no artigo 16 seleccione as solicitudes admitidas e emita un informe en que se concrete o resultado da avaliación efectuada e a contía da axuda proposta, conforme os criterios establecidos no artigo 17.
Na súa virtude e atendendo á proposta elaborada na sesión do 12 de decembro de 2016 pola Comisión de Valoración establecida no artigo 16 das bases da Resolución do 23 de setembro de 2016, esta Axencia Galega de Innovación
1. Conceder as subvencións do Programa de axudas ás aceleradoras privadas de apoio ao emprendemento innovador que figuran como anexo I a esta proposta.
2. O importe total das axudas concedidas é 500.000 euros, con cargo ás aplicacións orzamentarias que se recollen no seguinte cadro:
3. Denegar as solicitudes que acadaron unha puntuación inferior a 67 puntos por non dispor de crédito suficiente para o seu financiamento. Estas solicitudes relaciónanse no anexo II.
4. Denegar as solicitudes que acadaron unha puntuación inferior a 50 puntos, de conformidade co disposto no artigo 17 das bases reguladoras. Estas solicitudes relaciónanse no anexo III.
5. Estas axudas están financiadas con cargo a fondos propios libres da Comunidade Autónoma de Galicia.
6. O pagamento destas axudas realizarase conforme o establecido no artigo 24 da resolución de convocatoria.
7. Para a xustificación da subvención deberá presentarse a documentación indicada no dito artigo 24 da resolución de convocatoria nos prazos establecidos nas letras A e B do seu punto 1.
8. Contra esta resolución, sen prexuízo de que os interesados poidan exercer calquera outro que consideren procedente, poderán interpor recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de decembro de 2016
ORDE do 23 de decembro de 2016 pola que se dispón o nomeamento da Presidencia do Xurado de Expropiación de Galicia.
Consellería de Infraestruturas e Vivenda — II. Autoridades e persoal — 26/12/2016

En virtude do establecido na disposición adicional cuarta do Decreto 177/2016, do 15 de decembro (DOG núm. 239, do 16 de decembro), polo que se fixa a estrutura orgánica da Vicepresidencia e das consellerías da Xunta de Galicia,
Nomear a Patricia Ulloa Alonso como presidenta do Xurado de Expropiación de Galicia.
Santiago de Compostela, 23 de decembro de 2016
RESOLUCIÓN do 20 de decembro de 2016 pola que se dá publicidade á encomenda de xestión á Axencia Galega para a Xestión do Coñecemento en Saúde da formación dos profesionais da Consellería de Política Social, en relación co convenio de colaboración coa Consellería de Traballo e Benestar, polo que se establecen liñas de traballo conxuntas de apoio e atención sociosanitaria a pacientes con trastorno mental de duración prolongada e curso crónico estabilizados desde o punto de vista sanitario.
Servizo Galego de Saúde — III. Outras disposicións — 27/12/2016

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 12 de decembro de 2016 pola que se encomenda á Axencia Galega de Xestión do Coñecemento en Saúde a xestión da formación dos profesionais da Consellería de Política Social, en relación ao convenio de colaboración entre o Servizo Galego de Saúde e a Consellería de Traballo e Benestar, polo que se establecen liñas de traballo conxuntas de apoio e atención sociosanitaria a pacientes con trastorno mental de duración prolongada e curso crónico estabilizados desde o punto de vista sanitario.
– Actividade: a axencia asumirá a xestión dos cursos: Atención ao trastorno mental e Coidados da persoa con trastorno mental, propostos polo Servizo de Saúde Mental e Asistencia a Drogodependencia do Servizo Galego de Saúde, dentro dos límites orzamentarios establecidos.
– Natureza e alcance da xestión encomendada: a encarga ten natureza intrasubxectiva, de acordo co disposto nos artigos 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 13 da Lei 14/2013, do 26 de decembro, de racionalización do sector público autonómico.
– Prazo de vixencia: ata o 31 de decembro de 2016.
Santiago de Compostela, 20 de decembro de 2016
DECRETO 179/2016, do 12 de decembro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 21/12/2016

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia (DOG número 133, do 12 de xullo), e nos artigos 8 e 10 do Regulamento de réxime interno deste (DOG número 114, do 11 de xuño de 1996), e de acordo coas propostas efectuadas en cada caso por Unións Agrarias-UPA o 22 de novembro de 2016 e pola Confederación de Empresarios de Galicia o 2 de decembro de 2016,
Artigo único
Nomear membros titulares do Consello Económico e Social de Galicia as seguintes persoas:
Jacobo Feijóo Lamas, en representación de Unións Agrarias-UPA.
Francisco Hipólito Rodríguez, en representación da Confederación de Empresarios de Galicia.
Santiago de Compostela, doce de decembro de dous mil dezaseis
ACORDO do 15 de decembro de 2016, do Consello de Dirección, relativo ao cesamento e nomeamento do director xeral deste instituto.
Instituto Galego de Promoción Económica — II. Autoridades e persoal — 21/12/2016

O Consello de Dirección do Instituto Galego de Promoción Económica, na súa reunión do día 15 de decembro de 2016, en virtude do previsto no artigo 12 da Lei 5/1992, do 10 de xuño, de creación do Instituto Galego de Promoción Económica, e no artigo 10 do Decreto 317/1992, do 12 de novembro, que aproba o seu regulamento, por proposta do seu presidente, adoptou o acordo polo que cesa Javier Aguilera Navarro como director xeral, con efectos do día 15 de decembro de 2016, agradecéndolle os servizos prestados; e se nomea para o citado cargo a Juan Manuel Cividanes Roger, con efectos a partir do día 16 de decembro de 2016.
O que se fai público para xeral coñecemento.
Santiago de Compostela, 15 de decembro de 2016
DECRETO 178/2016, do 12 de decembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 21/12/2016

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia (DOG número 133, do 12 de xullo), e no artigo 9.e) do Regulamento de réxime interno deste (DOG número 114, do 11 de xuño de 1996), e de acordo coas propostas efectuadas en cada caso por Unións Agrarias-UPA o 22 de novembro de 2016 e pola Confederación de Empresarios de Galicia o 2 de decembro de 2016,
Artigo único
Que cesen como membros titulares do Consello Económico e Social de Galicia as seguintes persoas:
Pedro González Boquete, en representación de Unións Agrarias-UPA.
José Manuel Rodríguez Tarrío, en representación da Confederación de Empresarios de Galicia.
Santiago de Compostela, doce de decembro de dous mil dezaseis
RESOLUCIÓN do 23 de decembro de 2016 pola que se amplía o límite máximo de reavais e o fondo de garantía de avais previsto nas bases reguladoras do Programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración coas sociedades de garantía recíproca galegas e coas entidades financeiras adheridas (Re-solve 2016).
Instituto Galego de Promoción Económica — III. Outras disposicións — 26/12/2016

Mediante Resolución do 16 de decembro de 2015 déuselle publicidade ao acordo do Consello de Dirección que aproba as bases das axudas ao acceso ao financiamento operativo das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca galegas e as entidades financeiras adheridas (Re-solve 2016) (DOG núm. 247, do 29 de decembro).
O importe máximo estimado de operacións financeiras para formalizar ao abeiro da convocatoria foi de 8.000.000 €. Tendo en conta as características deste tipo de operacións (risco moi diversificado, beneficiarias predominantemente pequenas e microempresas e risco compartido con sociedades de garantía recíproca e entidades financeiras) e a porcentaxe histórica de falidos (cun risco razoablemente moderado), dotouse dunha provisión do 10 % por operación de reaval concedida, destinado ao fondo de garantía de avais. Deste xeito, para un máximo de 8.000.000 € en operacións financeiras, o risco máximo por reavais sería de 2.000.000 € (25 %) e suporá a dotación de provisións por importe máximo de 200.000 € para atender posibles falidos (partida orzamentaria 09.A1.741A.8900).
No punto cuarto do Resolvo da Resolución do 16 de decembro de 2015 establecíase un límite máximo de reavais de 2.000.000 €. A data actual, o importe de operacións financeiras a reavalar ascende a 10.540.434,07 € e prevense necesidades por un total de 13 millóns de euros. Para poder reavalar ata o dito importe, estímanse unhas necesidades adicionais de 125.000 € destinados ao fondo de garantía de avais, de maneira que o risco máximo por reavais sería de 3.250.000 €.
O éxito que está tendo este programa para o financiamento das pemes galegas, tanto polo impacto económico posto de manifesto, como polo número de solicitudes que o Igape recibe, aconsella ampliar o crédito dispoñible para o ano 2016.
Na súa virtude e de conformidade coas facultades que teño conferidas,
RESOLVO:
Amplíase para o exercicio 2016 en 125.000 € o fondo de garantía de avais establecido na partida orzamentaria 09.A1.741A.8900, quedando con un importe de 325.000 €, das bases reguladoras das axudas ao acceso ao financiamento operativo das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca galegas e as entidades financeiras adheridas (Re-solve 2016) e establécese un límite máximo de reavais de 3.250.000 €.
Santiago de Compostela, 23 de decembro de 2016
RESOLUCIÓN do 23 de decembro de 2016, da Secretaría Xeral da Igualdade, pola que se amplía a dotación orzamentaria da Resolución do 5 de abril de 2016 pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 26/12/2016

No
Diario Oficial de Galicia
do 15 de abril de 2016 publicouse a Resolución do 5 de abril de 2016, da Secretaría Xeral da Igualdade, pola que se regulan as bases para a concesión das axudas periódicas de apoio a mulleres que sofren violencia de xénero e se procede á súa convocatoria para o ano 2016.
No artigo 3 da antedita resolución establécese que o crédito asignado para atender as solicitudes que se aproben, que se imputan á aplicación orzamentaria 05.11.313D.480.0 (código de proxecto 2014 00180), ascende a 728.382,00 euros para o ano 2016 e que se reservan 1.303.562,40 euros do ano 2017 para o financiamento das axudas que, pola súa duración, xeren dereitos económicos das beneficiarias durante o exercicio seguinte. Este crédito, segundo o establecido no dito artigo, poderá ser ampliado cando o aumento veña derivado da súa previsión legal ou dalgún dos supostos previstos no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Por outra banda o artigo 7.1.h), da Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016, dispón que, con independencia dos supostos previstos no punto 1 do artigo 64 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, terán excepcionalmente condición de ampliables «Os créditos incluídos na aplicación 05.11.313D.480.0, destinados ao pagamento de axudas periódicas a mulleres que sofren violencia de xénero».
A través da Resolución do 6 de outubro de 2016, da Secretaría Xeral da Igualdade (DOG núm. 195, do 13 de outubro) ampliouse a dotación orzamentaria asignada para a concesión destas axudas na contía de 235.100,00 euros, para o exercicio corrente.
Na data actual, dado o volume de solicitudes presentadas desta axuda e que non poden ser atendidas polo esgotamento do crédito asignado, así como as necesidades das posibles beneficiarias, resulta necesario incrementar a dotación orzamentaria destinada a estas axudas.
Por todo o exposto e no uso das facultades que teño atribuídas,
Artigo único
Primeiro. Amplíase a dotación orzamentaria asignada para a concesión das axudas económicas de carácter periódico de apoio ás mulleres que sofren violencia de xénero na contía de 156.137,00 euros para o exercicio corrente, con cargo á partida orzamentaria 05.11.313D.480.0 (código de proxecto 2014 00180).
Segundo. Esta modificación non afecta o prazo establecido na referida resolución para a presentación de solicitudes.
Disposición derradeira
Esta resolución entrará en vigor o día da súa publicación no
Diario Oficial de Galicia
.
Santiago de Compostela, 23 de decembro de 2016
RESOLUCIÓN do 13 de decembro de 2016, da Xefatura Territorial da Coruña, pola que se procede á publicación das subvencións concedidas en virtude da Orde do 30 de marzo de 2015 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 26/12/2016

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así, de conformidade coa normativa indicada, procedese a seguinte publicación:
Convocatoria: Orde do 30 de marzo de 2015 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Programa/s: Iniciativa Xove para a posta en marcha de iniciativas xuvenís de ámbito provincial ou inferior, correspondendo a súa resolución á xefa territorial da Consellería de Traballo e Benestar na Coruña (actualmente Política Social).
Crédito orzamentario: cincocentos cincuenta mil euros (550.000,00 €), dos que cincuenta e sete mil oitocentos vinte e cinco euros con cincuenta e seis céntimos (57.825,56 €) corresponden á provincia da Coruña.
Aplicación orzamentaria: 11 06 313A 481.0.
Código de proxecto: 2015 00528.
Finalidade: fomentar e consolidar a participación libre e eficaz da mocidade no desenvolvemento político, social, económico e cultural, así como promover a adecuada utilización do lecer, a calidade de vida e o benestar dos mozos e mozas da nosa comunidade autónoma, a través de proxectos integrais e específicos de actuación.
Entidades beneficiarias e contía: as entidades beneficiaras, de ámbito provincial ou inferior, e o importe concedido relaciónanse no anexo á resolución.
A Coruña, 13 de decembro de 2016
ORDE do 21 de decembro de 2016 pola que se fai público o incremento do importe das axudas previstas na Orde do 31 de decembro de 2015 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2016.
Consellería de Política Social — III. Outras disposicións — 26/12/2016

A Orde do 31 de decembro de 2015 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2016 establece no seu artigo 2 que o financiamento destas axudas se efectuará con cargo aos orzamentos xerais da Comunidade Autónoma de Galicia para o ano 2016, a través dos créditos consignados na aplicación 11.05.312B.480.0, polo importe global de 3.000.000 euros, que poderá ser obxecto de ampliación.
Tendo en conta o volume de solicitudes recibidas e tratando de dar resposta á ampla demanda da axuda, deben artellarse as medidas necesarias para garantir o dereito das persoas solicitantes e que cumpren os requisitos determinados na Orde do 31 de decembro a poder recibir as axudas que lles corresponden, polo que parece oportuno incrementar o importe destinado á dotación orzamentaria consignada na respectiva orde para a concesión das ditas prestacións económicas.
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o importe total dos créditos, para o financiamento das axudas previstas na Orde do 31 de decembro de 2015 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2016, en 200.000 euros, na aplicación orzamentaria 11.05.312B.480.0.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de decembro de 2016
CORRECCIÓN de erros. Orde do 10 de novembro de 2016 pola que se publica a composición do Consello Social da Universidade de Vigo.
Consellería de Cultura, Educación e Ordenación Universitaria — II. Autoridades e persoal — 20/12/2016

Advertido erro na orde publicada no DOG nº 236, do 13 de decembro de 2016, é necesario efectuar a seguinte modificación:
Na páxina 54345, no artigo único, punto «I. En representación do Consello de Goberno da Universidade:», onde di:
«– Ernesto Vázquez-Rey Faro, en representación do estudantado.»,
Debe dicir:
«– Ernesto Vázquez-Rey Farto, en representación do estudantado.».
DECRETO 184/2016, do 22 de decembro, polo que se dispón que cese David Cabañó Fernández como director xeral de Política Financeira e Tesouro.
Consellería de Facenda — II. Autoridades e persoal — 23/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda, e logo de deliberación do Consello da Xunta de Galicia, na súa reunión do día vinte e dous de decembro de dous mil dezaseis,
Que cese, por pase a outro destino, David Cabañó Fernández como director xeral de Política Financeira e Tesouro, agradecéndolle os servizos prestados.
Santiago de Compostela, vinte e dous de decembro de dous mil dezaseis
DECRETO 185/2016, do 22 de decembro, polo que se nomea director xeral de Política Financeira, Tesouro e Fondos Europeos a David Cabañó Fernández.
Consellería de Facenda — II. Autoridades e persoal — 23/12/2016

En virtude do establecido nos artigos 4.13 e 34.2 da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Facenda, e logo de deliberación do Consello da Xunta de Galicia, na súa reunión do día vinte e dous de decembro de dous mil dezaseis,
Nomeo director xeral de Política Financeira, Tesouro e Fondos Europeos a David Cabañó Fernández.
Santiago de Compostela, vinte e dous de decembro de dous mil dezaseis